hu hu fr es gl en en en en en hu hu hu hu hu hu hu hu hu hu hu hu hu en hu hu hu hu hu hu hu hu hu fr es en es it es hu hu hu hu hu hu hu en en fr fr ca ca en ca en ca en en fr es gl en en en en en hu hu it en hu en de it hu es es es en hu hu hu hu hu hu hu hu hu hu hu hu hu en az it de en hu hu hu hu en fr es gl en en en en en
Új szerepben tért vissza a paddockba Sandro Cortese - P1race.hu
Üdvözöljük! Jelentkezzen be a fiókjába
Forgot your password? Get help
A jelszót email-ben küldjük el.
MotoGP - 🇬🇧 Brit Nagydíj
MotoGP - 🇦🇹 Osztrák Nagydíj
MotoGP - 🇸🇲 San Marinói Nagydíj
MotoGP - 🇪🇸 Aragón Nagydíj
MotoGP - 🇯🇵 Japán Nagydíj
MotoGP - 🇹🇭 Thai Nagydíj
MotoGP - 🇦🇺 Ausztrál Nagydíj
Superbike - 🇨🇿 Most 1.verseny
Superbike - 🇨🇿 Most 2.verseny
Superbike - 🇫🇷 Magny-Cours 1.verseny
Superbike - 🇫🇷 Magny-Cours 2.verseny
Superbike - 🇪🇸 Catalunya 1.verseny
Superbike - 🇪🇸 Catalunya 2.verseny
Superbike - 🇵🇹 Portimao 1.verseny
SuperSport - 🇪🇸 Catalunya 1.verseny
🇬🇧 Brit Superbike - Oulton Park sprint
SuperSport - 🇪🇸 Catalunya 2.verseny
🇬🇧 Brit Superbike - Oulton Park 2.verseny
🇬🇧 Brit Superbike - Oulton Park 3.verseny
KezdőlapSuperbikeÚj szerepben tért vissza a paddockba Sandro Cortese
Fotó: FIM Pictures/Mateusz Jaglieski
Új szerepben tért vissza a paddockba Sandro Cortese
Súlyos sérülése miatt abba kellett hagynia a versenyzést, Sandro Cortese azonban ettől a világtól a legkevésbé sem szakadt el.
Ahogy arról nemrég beszámoltunk, Sandro Cortese hivatalosan is bejelentette azt, amit egy ideje már sejteni lehetett: hogy 32 évesen visszavonul. A 2012-es Moto3-as és a 2018-as Supersport-világbajnok most erről, valamint új munkájáról, illetve még inkább többes számban, munkáiról beszélt.
“Ez volt a megfelelő pillanat”
Korábban Sandro Cortese arról beszélt, hogy rengeteget szenvedett a szó fizikális értelmében a 2020-as portugál Superbike-hétvége első futamán összeszedett sérüléseivel. Mégsem tudta annyira könnyen meghozni a döntést a visszavonulásáról.
“Őszintén szólva elég nehéz döntés volt, ezt csak néhány héttel korábban tudtam biztosra mondani” – idézi fel a döntéssel kapcsolatos gondolatait Cortese. “Megpróbálkoztam a rehabilitációval és a visszatéréssel, de rájöttem, hogy a testem már nem olyan, mint a baleset előtt. Ezután pedig úgy döntöttem, hogy egy új életre koncentrálok. Amikor elkezdődött az új Superbike-világbajnoki szezon, már tudtam, hogy az új munkámat tévés kommentátorként és szakértőként fogom végezni. Így pedig arra gondoltam, hogy ez a megfelelő pont arra, hogy lezárjam a régi fejezetet. Viszont természetesen mindig is szeretni fogom a versenyzést és ennek a családnak a tagja maradok.”
Persze furcsa volt a váltás, ezt Cortese készséggel elismeri. “Nagyon más volt 20 hónap után így visszatérni a pályára. Eddig mindig versenyzőként voltam egy pályán, a felszerelésemmel, a csapatommal… Most pedig interjúkat készítettem a motorosokkal és beszélgettem velük. Nagyon jó érzés volt, hiszen újra ott lehettem a világbajnokságon.”
Cortese új szerepkörében rögtön ott is van a frontvonalban. És ezt nem csak neki, hanem egykori riválisainak is meg kell szokniuk. “Amikor megszólaltak, azt mondták, hogy nagyon furcsa ez nekik, hiszen együtt versenyeztünk és harcoltunk az első helyekért, most pedig interjút készítek velük! Azt hiszem, kell néhány versenyhétvége, mire megszokják, hogy én már újságíróként vagyok itt. Az első interjúmat ráadásul Johnnyval (Jonathan Rea – a szerk.) készítettem. Egy kicsit ideges is voltam, mivel ez volt az első versenyem, és nagyon koncentráltnak kell lenned, főleg, hogy élő adásban vagy. Nagyon élveztem a munkát!”
Cortesét 2018-as Supersport-világbajnokként megkérdezték az idei szezonról, amely egy izgalmas Baldassarri-Aegerter csörtével kezdődött. “Domi regnáló világbajnokként nyilván nagyon erősnek tűnt, de ott lesz Baldassarri és még néhányan, akik a Moto2-ből érkeztek. Rengeteg tapasztalattal rendelkeznek, így nem is tekinthető igazi újoncnak egyikőjük sem. De az SSP egy más és nagyon kemény kategória, és ilyenek lesznek a csatái is ebben a szezonban.”
(Szak)kommentátorkodása mellett Sandro Cortese tehetséges honfitársak felkutatásával is foglalkozni fog a jövőben. “A Yamahával és a bLU cRU-val dolgozom német részről. Ahogy már korábban is mondtam, Németországban nagy problémánk van a tehetségek kezelésével. Ott van Marcel Schrötter a Moto2-ben, néhány srác az SSP-ben és a Supersport 300-ban, de aztán ennyi. Azt mondtam erre, oké, el kell kezdenem felkutatni a jövő tehetségeit. Ez persze időbe telik majd. Nagyszerű ebben együttműködni a bLU cRU kupán keresztül a Yamahával. Egy versenyzőnek már lehetőséget tudtunk adni az IDM Supersport 300-ban. Remélhetőleg egy nap itt lesz velünk a vb-mezőnyben is.“
Előző cikkÍgy néz ki jelenleg Tarran Mackenzie bokája
Következő cikkQuartararo szerint Márquez vb-esélyes
Valentino Rossin nőttem fel, és szerintem ő marad "A" kedvenc versenyzőm. De a MotoGP sem csak és kizárólag ő, hát még az egyetemes motorversenyzés világa! Gyárilag, az egyik végzettségem szerint olasz-spanyol szakos tanár vagyok, így be is tudjátok viszonylag könnyen lőni, merrefelé irányul alapvetően az érdeklődésem... :)
Copyright © 2022 Racingline.hu Kft.